Свободна практика

Canva – разкрий дизайнера в себе си – онлайн събитие
2024-02-21 19:00 - 21:00 (Europe/Helsinki)
Изграждаш личен блог и предпочиташ сам да разработваш дизайните си. Canva е добра първа стъпка, защото ти дава възможност да използваш множество готови шаблони, които да променяш спрямо собствените си творчески разбирания. Работата с платформата е опростена, можеш да създаваш изображения за всички социални медии, за блог публикации и какво ли още не. Ако до момента не си я изпробвал, включи се в събитието.
От лектора научаваш:

повече за основните на Canva;
как да създаваш дизайн на графика и лого;
как да съчетаваш успешно различните визуално елементи.

За кого е подходящо

За хора без познания, но с интерес към сферата на дизайна.

Лектор

Александрия Попова работи с Canva от няколко години и успешно използва платформата за генериране на доход. За това време е усвоила множество трикове, които улесняват работата със софтуера.

Участието е без такса, с предварителна регистрация.

Финансово-правни аспекти при онлайн магазини и електронна търговия
2024-02-22 09:00 - 14:00
Имаш идея за онлайн търговия, обмислил си всичко добре и в детайли, но оттук нататък ти предстои практическата част – изграждане на онлайн магазин и създаване на фирма. Изправен си пред редица счетоводни казуси. Включи се в събитието, дава ти яснота, насоки и отговаря на всички базови въпроси при стартиране на електронна търговска дейност. Разделено е на две части – финансова и правна.
По време на финансовия панел разбираш:

можеш ли да извършваш онлайн търговия като физическо лице и кога трябва да регистрираш фирма;
какви са спецификите при работа с маркетплейси, както и с платформи като Google, Facebook, Instagram;
какви са особеностите при работа с ППП и наложен платеж.

По време на правния панел научаваш:

как да се справиш с непотърсените пратки;
как да се предпазиш от грешки при описание на продукти или услуги;
каква информация е задължително да включиш в онлайн магазина си.

Програмата е изчерпателна и засяга теми от различни аспекти на електронната търговия. Влез в страницата на събитието и я разгледай обстойно.
За кого е подходящо

За счетоводители с малък опит и за всички, които искат да се занимават с електрона търговия.

Лектори

Христо Петров е управител на счетоводна къща „Golden Vision“, специализирана в областта на онлайн търговията.
Адв. Михаела Димитрова е управляващ съдружник в адвокатско дружество „Димитрова и Хаджиева“. Дейността ѝ е свързана с консултации на европейски дружества, търгуващи в рамките на ЕС.

Участието е платено, с предварителна регистрация.

Цената е без включено ДДС.

„Къде инвестират ИТ специалистите? Успешните стратегии“ - уебинар
2024-02-22 17:00 - 19:00
Темата за инвестициите става все по-актуална през последните години. Независимо дали работиш в IT сектора, или имаш капитал, който предпочиташ да вложиш в начинание, имоти или акции, събитието ти е от полза. Някои от въпросите, на които получаваш отговор, са:

Как да предпазиш спестяванията си от инфлация?
Какви са спецификите при инвестиции в акции, фондове и имоти?
Как да тълкуваш колебанията на пазара?
Кои обучения за финансова грамотност е добре да преминеш?

Подготви си въпроси и ги задай по време на уебинара.
За кого е подходящо събитието

За хора, предимно от IT сектора, но и не само, които имат желание да научат повече за инвестициите.

Участието е без такса, с предварителна регистрация.

Преглед на BgGPT – първият безплатен и отворен български езиков модел
2024-02-28 16:00 - 18:00
Както може би знаеш, BgGPT е вече факт, безплатен и отворен на български еизк. Първият езиков модел е свободен за изтегляне. Извършени са редица тестове, сред които:

математически разсъждения;
логически разсъждания;
разбирането на света и др.

Информация за резултатите от тестовете можеш да получиш в страницата на разработчиците.
Ако темата за изкуствения интелект те вълнува, подготви си въпроси, и се включи се в събитието. Излъчва се онлайн, на живо, и имаш възможността да участваш в онлайн дискусията.
За кого е подходящо събитието

За всички, които те интересуват от темата за AI.

Участието е без такса, не е необходима предварителна регистрация.

Партизанските маркетингови подходи - уебинар
2024-03-05 19:00 - 21:00
Ако сам развиваш рекламните си кампании в социалните мрежи, то най-вероятно често имаш нужда от вдъхновение, от нови идеи и насоки за прилагане на различни похвати. Събитието ти е от полза, защото ти разказва за маркетинг подход, залагащ на новаторството и въображението. Включи се, за да разбереш:

какво представлява т.нар. герила маркетинг;
как може да ти бъде от полза;
защо е успешен;
в кои сфери се използва най-активно.

Лекторът споделя с теб и вдъхновяващи примери.
За кого е подходящо събитието

За собственици на бизнес и всички, които се интересуват от маркетинг.

Лектор

Любомир Цанев е маркетолог за BUL-AI. Има над 4 години опит в сферата на маркетинга и рекламата.

Участието е без такса, с предварителна регистрация.

„Как да превърнем социалната кауза в печеливш бизнес“ – уебинар
2024-03-07 18:30 - 20:00
Имаш за цел не просто да развиваш собствен бизнес, а да обвържеш заниманието си с кауза, която да допринесе за общото благо. Нямаш план, все още премисляш различни идеи. Наясно си обаче, че вдъхновение можеш да почерпиш от брандовете, минали вече по твоя път, достигнали до успех, и решили да споделят опита си. Ако всичко това е валидно за теб, включи се в събитието.
Светослава Симеонова ти разказва перипетиите по създаването на компанията Foody. Научаваш как:

стартира набиращото все повече популярност приложение;
намира финансиране;
обвързва идеята си със значима кауза.

За кого е подходящо събитието

За собственици на бизнес, които се интересуват от социалното предприемачество.

Лектор

Светослава Симеонова е създател на приложението Foody. През изминалата година е включена в класацията на Forbes „30 under 30“ за България. Тя е и хоноруван преподавател в ТУ-София.

Участието е без такса, с предварителна регистрация.

Обучение „Бъдещ предприемач“ – онлайн събитие
2024-03-11 18:30 - 2024-04-17 21:00
Работата от 9 до 18 часа в офис не те удовлетворява и все по-настойчиво обмисляш да стартираш собствен бизнес. Наясно си, че това начинание е времеемко, но си готов да вложиш ресурси, за да видиш резултат. Стъпките към създаването на бизнес са много, ето защо и добрата ти подготовка е от значение. За да изградиш реалистична представа за бъдещето, включи се в обучението.
Научаваш:

каква фирма да регистрираш;
какви са изискванията от счетоводна гледна точка;
как да планираш дейността на фирмата;
как да намериш финансиране и др.

Обучението приключва с:

упражнение за съставяне на бизнес план на твоята собствена дейност;
изпит – при успешното му полагане, получаваш удостоверение от МОН.

За кого е подходящо

За всички, които искат да стартират собствен бизнес.

Лектори

Лекторите са експерти в различни сфери на дейност.

Участието е платено, с предварителна регистрация.

Обучението се провежда два пъти седмично, а общата продължителност е 48 учебни часа.

Академия за работодатели – Контекст за деца и младежи в риск – събитие на живо
2024-03-15 15:00 - 19:00 | The Social Teahouse, ул. Преслав 53, Варна
Човек на каузите си и вярваш, че всеки от нас трябва да допринесе светът да бъде по-хубаво място. Това е и причината, поради която все по-често обмисляш идеята за създаване на социално предприятие. Ако искаш да разбереш какво представлява работата с младежи в неравностойно положение, събитието е точно за теб. Създателите на „Социалната чайна“ споделят своя десетгодишен опит и извървян до момента път.
Обученията са 6 поредни, безплатни са, и се провеждат присъствено във Варна, а темите са:

Контекст за деца и младежи в риск.
Емоционална интелигентност.
Ненасилствена комуникация.
Общуване с колеги.
Разрешаване на конфликти и медиация.
Инструменти за изграждане на екип и сплотяване на екипа.

Избери си по-удобната дата и се запиши за първата среща:

15.03 от 15:00 до 17:00;
16.03 от 10:00 до 12:00.

Ако имаш въпроси, пиши или позвъни на: nora.boncheva@thesocialteahouse.bg или на тел. 088 461 4108
За кого е подходящо събитието

За HR, мениджъри, управители, собственици на бизнес.

Участието е безплатно, с предварителна регистрация.

Small Business Success Stories – среща на живо
2024-03-28 19:00 | MaxCoworking Sofia, Антим първи 14, ет. 1 и 2, София, Bulgaria
Вдъхновяват ли те историите на малките бизнеси? Откриваш ли мотивация зад разказите за успехите и провалите на предприемчивите личности? Ако искаш да чуеш не една, а няколко подобни истории, или дори искаш да разкажеш своята собствена, включи се в събитието.
Фокусът е в споделянето, така че ела с идеята да дадеш, за да вземеш. Подготви си въпроси и ги задай на основните гости на събитието – собственици на бизнеси със солиден годишен оборот.
За кого е подходящо събитието

За предприемачи.

Участието е без такса, с предварителна регистрация.

Побързай да се запишеш, местата са ограничени до 30.

Book Talks vol.38 – събитие на живо
2024-03-30 17:00 - 19:00 | PM клуб, Позитано, София, Bulgaria
Посещавал ли си Book Talks? Книгите, които се презентират по време на събитието, са посветени на себепознанието, самоусъвършенстването или бизнеса. Помагат ни да станем по-добри в определена насока, да се опознаем, съответно да ръководим по-успешно начинанията си. Ако все още не си присъствал, включи се сега, за да чуеш резюме на:

„Atlas of the heart“, Брене Браун – потапяш се в света на емоциите и поведението. В книгата се разглеждат 87 емоции, които определят хората, а трудът е резултат от 20-годишни изследвания върху човешките преживявания.
„Фактологичност“, Ханс Рослинг – разбираш как нашите инстинкти ни помагат или ни пречат да виждаме света какъвто е. Ханс Рослинг, професор по международно здраве, разкрива десетте инстинкта, които изкривяват нашата перспектива.

Презентатори

Десислава Дамянова – основател на „Академия за емоционална интелигентност“. Тя е сертифициран треньор по емоционална интелигентност, емоционални и социални умения, мениджмънт и лидерство. Също така е и лицензиран представител на Paul Ekman International.
Ивайло Кунев е автор и водещ на формата Book Talks. Той е обучител, автор на програми за развитие на бизнес компетентности. Автор е на книгите „Stretch: цялостна система за баланс в живота“ и „Лидерите: забравените истории на България“.

Участието е с такса, с предварителна регистрация.

Balkan eCommerce Summit 2024 – конференция на живо
2024-04-04 - 2024-04-05 | Арена Армеец София, бул. Цариградско шосе 4-ти км
Независимо дали се развиваш в конкретна сфера на електронната търговия, или имаш собствен бизнес и менажираш всичко по него, конференцията ти е от полза. Фокусът е именно интернет търговията, а целта на организаторите е да ти представят необходимите знания и умения, за да развиваш успешно своята дейност.
Част от въпросите, на които събитието отговаря, са:

какво ще промени изкуственият интелект в твоя бизнес;
какво е необходимо за успешно онлайн присъствието – от стратегия до внедряване;
защо електронната търговия е по-динамична на Балканите, отколкото в останалата част на Европа.
как да изградиш силен личен бранд;
как да увеличиш продажбите си и др.

В сайта е публикувана пълната програма, разгледай я.
Какво да очакваш от конференцията?

лектори от цял свят;
над 150 изложители в експо зоната;
около 2000 гости на събитието.

За кого е подходящо събитието

За собственици на бизнес и хора, които се занимават с различни аспекти на онлайн продажбите.

Лектори

Лекторите са експерти в различни области на електронната търговия; ръководители или част от екипите на водещи международни компании.

Участието е с такса, с предварителна регистрация.

Ако закупиш билет преди 15.03., цената е 199 €, а след датата – 249 €.

СофтУниада 2024 – онлайн събитие
2024-04-06 - 2024-04-07
За девета поредна година деца и подрастващи с интерес към програмирането се включват в надпреварата СофтУниада, организирана от Software University. Ако това е стихията и на твоето дете, и виждаш потенциала му, обсъдете възможността да участва в състезанието с:

програмиране в реално време;
разработка на приложение.

Най-добре представилите се получават материални награди, но и възможност за кариерен старт.
Участието е в екип или самостоятелно. Групите са разделени на две възрасти:

младша – до 16 години;
старша – над 16 години.

Събитието е изцяло онлайн и се провежда в продължение на два дни. Програмата е разделена на няколко модула – в зависимост от различните категории. Подробно описана е в сайта на организаторите.

СофтУниада Тийнс
В събитието участие взимат младежи между V и VII клас. Състезанието е отборно, до 5 души, или индивидуално. За да се включат, младежите изпращат проектите си предварително, а направленията са:

Scratch програмиране – участниците разработват уеб игра или образователен проект, които се защитават в деня на състезанието;
Предприемачество – изготвя се информационна презентация по зададена тема, която включва описание на съдържанието. Използва се MS Office Power Point или Google Slides;
Дизайн – участниците създават дизайн за постер/плакат, а темите са „Ребрандиране на класическа книга“ или „Кампания за осведоменост“.

За кого е подходящо състезанието

За деца и младежи, които имат интерес и познания в сферата на програмирането, дизайна и предприемачеството.

Участието е без такса, с предварителна регистрация до 17.03.

Разработване на STEM урок с дигитални значки - онлайн обучение
2024-04-07 10:00 - 14:00
Учител си и по професия, и по призвание. Интегрираш иновативни подходи в работата си, опитваш се да предизвикаш интереса на децата. Надграждаш знанията и уменията им, а по-добрите резултати са твоя основна цел. Ако всичко това е валидно за теб, включи се в обучението. Курсът те учи как да интегрираш дигитални значки в STEM урок.
По време на обучението разбираш как да:

разработваш дигиталните значки;
проектираш проблемно-базиран STEM урок;
използваш стратегията в клас.

За кого е подходящо събитието

За учители, директори и педагогически специалисти.

Участието е с такса, с предварителна регистрация.

„Питай копирайтър“ – безплатна, онлайн консултация
2024-04-08 - 2024-04-30
Ти си копирайтър или собственик на сайт, чието съдържание създаваш сам. Ако имаш неясноти относно писането на текстове за уеб или традиционни рекламни канали, възползвай се от безплатната месечна консултация с професионален копирайтър с богат опит.
Имаш нужда от конкретни насоки за:

поддържане на блог и писане на статии;
създаване на текстове за уеб от нулата и лендинг страници;
писане на продуктови описание и описания на услуги;
измисляне на рекламни послания.

Какъвто и да е въпросът ти, задай го. Ще получиш отговор.
Как да участваш

Публикувай въпроса си като коментар под месечния пост в рубриката „Питай копирайтър“. Ако си един от първите 5-ма, очаквай отговор до 18. 10.

Кой води консултацията

Иванка Могилска е копирайтър с над 15-годишен стаж. Пише текстове за уеб и традиционни канали за реклама. Води копирайтинг обучения, консултира фирми относно подобряване съдържанието на сайтовете им. Тя е създател на блога „Свободна практика“. В него разказва за трудностите на фрийланса и наученото от тях, а целта ѝ е да помогне на собственици на малък бизнес и фрийлансъри да стартират и да се развият в професионален план.

Последвай линка и задай въпроса си на Иванка Могилска.

Лични финанси – Money.bg – конференция на живо
2024-04-10 08:00 - 17:00 | Hyatt Regency Sofia, бул. Васил Левски, София, Bulgaria
Ако темата за финансите и личните инвестиции те интересува, събитието със сигурност ще ти е полезно. Среща те с експерти във финансовата сфера, които споделят своя опит, знания, и ти дават ценни съвети за това как да управляваш средствата си. Обсъждат се темите за имотния пазар, депозитите и алтернативните инвестиции.
Част от лекциите са на тема:

Спестяване, инвестиции и възможности.
Дигиталните финанси на бъдещето.
Кредити и имоти.

Виж програмата на събититето, за да си наясно какво още те очаква.
За кого е подходящо

За предприемачи и всички, които искат да знаят как да управляват средствата си.

Лектори

Лекторите са експерти във финансовата сфера. Повече за всеки от тях научаваш от страницата на конференцията.

Участието е без такса, с предварителна регистрация.

3 работещи стратегии за увеличаване на продажбите и печалбите на всеки един бизнес - уебинар
2024-04-11 19:00 - 21:00
Развиваш собствен бизнес отскоро и се интересуваш от насоките и стратегиите за разрастването му. Често безплатните ресурси дават базова информация, която обаче можеш да надграждаш и така да разшириш познанията си в определена област на онлайн търговията. Уебинарът на SoftUni ти е от полза, защото се фокусира върху увеличаването на продажбите и печалбите.
Лекторът разглежда трите основни стълба на растеж на всеки бизнес. От него научаваш как да:

привличаш нови клиенти;
увеличиш средната стойност на покупките си;
създадеш доволни клиенти, които се връщат отново.

За кого е подходящо събитието

За собственици на бизнес.

Лектор

Павел Раев е специалист в сферата на дигиталния маркетинг и съосновател на агенция Effective Agency.

Участието е без такса, с предварителна регистрация.

SofiaTalks Business – събитие на живо
2024-04-12 12:00 - 17:00 | American College of Sofia, ж.к. Младост 2, алея „Флойд Бляк“, София, Bulgaria
Ти си още ученик или студент, но вече имаш амбиция да стартираш собствен проект? Добрата новина е, че в София, а и в по-големите градове на страната, се организират периодично срещи на предприемачи. Целта на събитията е да създадат подкрепяща среда за бизнеса. Дават ти възможност да се почувстваш част от общност, намираш идеи, създаваш контакти, а много често и получаваш полезни послания от успели в различни сфери предприемачи. Ако търсиш скорошно предстоящо подобно събитие, включи се в Sofia Talks Business. Точно за теб е, защото фокусът му са именно младежите.
Ела, за да чуеш историите на някои от успешните българи, да се вдъхновиш от техния опит и да се поучиш от грешките им.
Билетът включва още:

networking;
щандове с опции за професионално и академично развитие;
томболи, награди и кетъринг.

За кого е подходящо

За ученици и студенти, които имат идеи за собствено бизнес начинание.

Участието е с такса, с предварителна регистрация.

„Ден на предприемача“ с гост Кристиян Демирев, SK-PSD Group
2024-04-15 19:00 - 23:30 | Carrusel Club, ул. Георги С. Раковски 108, София, Bulgaria
Развиваш малък бизнес и вече си се включвал в местни срещи на предприемачи. Намираш ги за полезни и с интерес следиш предстоящите събития. „Ден на предприемача“ е месечно издание, което те среща с успешни българи, развили бизнеса си и в страната, и извън България. Те споделят своя опит, успехи и провали, и отговарят на въпросите ти.
Гост в априлското издание е Кристиян Демирев, основател и управляващ директор SK-PSD Group. Включи се, за да чуеш неговите съвети и насоки, историята му и да разбереш как се управлява компания с милиони приходи годишно.
За кого е подходящо събитието

За собственици на бизнес.

Лектор

Кристиян Демирев е основател и управляващ директор SK-PSD Group. SK PSD Group е един от лидерите на местния пазар във Виетнам, генерирайки над 100 млн. долара през миналата година с повече от 130 служители със собствени складове и преработвателни съоръжения. Той е инвеститор и участва и различни компании и инициативи, като е и съосновател на един от най-големите магазини за домашни животни Петмол.

Участието е с такса, с предварителна регистрация.

Как да създадеш подкаст, който придава идентичност на бизнеса ти – уебинар
2024-04-16 19:00 - 21:00
През последните няколко години подкастите придобиват все по-голяма популярност и в момента онлайн пространството изобилства от полезни канали в този формат, нишови, специфични и разнообразни като тематика. Ако ти самият мислиш, че има с какво да допринесеш за вече създалата се общност, или смяташ, че посредством подкаст съдържание можеш да привлечеш клиенти, отдели час за събитието.
От лектора научаваш как да:

създадеш аудитория за своя бранд и как да запазиш вече създадената;
се отличиш сред останалите специалисти;
изградиш своя уникална идентичност;
реализираш печалби.

За кого е подходящо събитието

За всички, които се интересуват от създаването на подкаст формат.

Лектор

Виктор Бистрев е създател на Dgtek – подкаст за дигитален маркетинг. Работи като Social media и Content writer от почти 10 години. През последните 5 години работи и в национална медия.

Участието е без такса, с предварителна регистрация.

Serp. Conf 2024 International – конференция на живо
2024-04-18 - 2024-04-19 | НДК, пл."България"1, София
Ако развиваш собствен онлайн бизнес или работиш в сферата на електронната търговия, Serp конференцията със сигурност представлява интерес за теб. Темата за оптимизацията е застъпена в повечето лекции, разгледана е през призмата на съдържанието и изкуствения интелект. Включи се, за да разбереш как по-добре да управляваш бизнеса си.
Сесиите са разделени на няколко модула:

Техническо SEO – разбираш как да отключиш пълния потенциал на сайта си чрез различни SEO техники.
AI&SEO – как да подобриш съдържанието и SEO стратегията си.
SEO за електронна търговия – научаваш как да използваш данните на аудиторията в своя полза и какво е бъдещето на семантичното търсене в електронната търговия.

Програмата е разнообразна, а в нея са застъпени още темите за съдържанието, социалните мрежи, анализите и др. Следи я онлайн, част от нея предстои да се допълва.
Всеки модул завършва с Q&A сесия.
За кого е подходящо събитието

За всички, които се занимават с SEO или електронна търговия.

Лектор

Лекторите са основатели на водещи български и международни компании, както и експерти в сферата на дигиталния маркетинг. Повече информация за тях получаваш в страницата на конференцията.

Участието е платено, с предварителна регистрация.

Стойността на билетите варира в зависимост от достъпа.

Първи стъпки при регистрация на IT фирма за работа с ЕС или САЩ – уебинар
2024-04-18 19:00 - 21:00
Работиш от дълго време в IT сферата и все по-често обмисляш идеята да създадеш собствена фирма. Добре е да си наясно с базовите счетоводни въпроси преди да направиш първата крачка. Точно те се обсъждат по време на събитието. Фокусът е и върху спецификите при работа с чуждестранни клиенти.
Включи се, за да разбереш:

нужна ли ти е регистрация по ДДС;
кои срокове трябва да имаш предвид задължително;
каква е разликата между покупка на активи и на материали;
каква е отговорността на управителя във фирмата и др.

Цялата програма е поместена в сайта на SoftUni, разгледай я, за да разбереш какво още те очаква.
За кого е подходящо събитието

За IT специалисти, които искат да стартират собствена фирма.

Лектор

Добромира Николова е основател на правно/счетоводно дружество LEAD Consult. Тя е част от проекта на Forbes Women 2023 „Жени на върха“.

Участието е без такса, с предварителна регистрация.

Public speaking meeting – събитие на живо
2024-04-23 19:30 - 21:30 | SOHO Sofia, ул. "Искър" 4, София
Ако публичното говорене на английски е слабото ти място, усъвършенствай го. Тренирай го в приятелска и подкрепяща среда.
Срещата цели да развие в действителност уменията ти, ето защо след представянето получаваш обратна връзка относно изказа, боравенето с езика и цялостното впечатление.
За кого е подходящо събитието

За всички, които искат да тренират комуникация на английски език и публично говорене.

Участието е с такса, не е необходима предварителна регистрация.

Защо си струва да използваш LinkedIn – онлайн събитие
2024-04-25 17:00 - 18:00
Все още нямаш профил в LinkedIn и не си наясно как точно да работиш с платформата. Ако често се замисляш, че е време да промениш това, обучението е подходящо за теб. Включи се, за да добиеш яснота как да използваш мрежата така, че да ти носи ползи.
Основните теми са:

защо LinkedIn е подходяща за теб;
как да създадеш успешен профил;
видове формати.

За кого е подходящо събитието

За всички, които не са използвали мрежата до момента.

Участието е без такса, с предварителна регистрация.

Отвъд естетиката: Силата на етичния дизайн в дигиталната ера - уебинар
2024-05-08 19:00 - 21:00
Бавно навлизаш в сферата на дизайна и си наясно, че има различни насоки, в които да се развиваш. Със сигурност ти е от полза да обърнеш внимание на т.нар. етичен дизайн, който играе все по-голяма роля при създаването на продукти. Ако темата ти е интересна, започни с онлайн лекцията на SoftUni.
Включи се в уебинара, за да разбереш:

какво представлява етичният дизайн;
какви са неговите принципи;
как дигиталните решения допринасят за устойчивото бъдеще.

По време на събитието лекторът ти представя реални примери, излюстриращи промените, които можеш да правиш.
За кого е подходящо събитието

За дизайнери и всички, които се интересуват от етиката в дизайна.

Лектор

Ивелина Димитрова е UI/UX дизайнер на свободна практика. Няколко поредни години е била ментор в програмата „Mentor the Young“.

Участието е без такса, с предварителна регистрация.

DigitalK Conference 2024 – събитие от хибриден тип
2024-05-14 | Sofia Event Center, бул. "Черни връх" 100, София, 1407, Bulgaria
Развиваш се в сферата на електронната търговия, дигиталния маркетинг или ръководиш собствен бизнес? Конференцията ще ти е от полза. Превежда те през близкото бъдеще и ти представя иновации и технологии, които трансформират времето, в което живеем. Фокусът е изкуственият интелект и въздействието му върху бизнеса.
Темите на част от лекциите и дискусиите са:

AI при откриването и разработването на фармацевтични продукти;
инвестиране в AI: тенденции и перспективи;
AI реклама: Какво се променя за хората?;
възможности за финансиране на идеи и предприемачи;

Разгледай програмата на събитието, за да научиш и останалите теми.
За кого е подходящо събитието

За всички, които се интересуват от иновациите в света на търговията.

Лектори

Лекторите са български и чуждестранни експерти в сферата на маркетинга и технологиите. Запознай се с тях от сайта на събитието.

Участието е с такса, с предварителна регистрация.
Стойността на билета варира:

на живо – 150 евро;
онлайн – 60 евро.

Закуска с кауза – бъдещето на българското образование, среща на живо
2024-05-14 09:30 - 12:30 | betahaus, ул. "Крум Попов" 56-58, София, Bulgaria
Интересуваш ли се от въпросите на българското образование? Ако си собственик на малък бизнес и темата не ти е безразлична, включи се в събитието. Ела, за да се срещнеш с представители на „Заедно в час“ и да разбереш каква може да е твоята роля в изграждането на качествено образование.
Фокусът е върху приноса на бизнеса и гражданите, но от лекторите научаваш повече за наболелите проблеми и част от решенията им, а в края на събитието имаш възможност да споделиш своите наблюдения и опит, ако желаеш.
За кого е подходящо

За граждани, собственици на бизнес, които се интересуват от темите на образованието.

Лектори

Стефан Лазаров е обучител, лектор, автор на статии и доклади и възпитаник на програмата „Нов път в преподаването“ на фондация „Заедно в час“.
Лора Нешовка е част от екипа на фондацията.

Участието е без такса, не е необходима предварителна регистрация.

Как да скалирате рекламите си – оптимизация на рекламен бюджет, онлайн събитие
2024-05-14 19:00 - 21:00
Планирането на рекламния бюджет е съществена част от всеки бизнес. Ако до момента си се развивал офлайн или си достигал по органичен начин до аудиторията си, вероятно нямаш голям опит в бюджетирането. Алгоритъмът на социалните мрежи се променя и сам се убеждаваш, че понякога е много трудно да достигаш дори до последователите си. Решиш ли да създаваш рекламни кампании за бизнеса си, включи се в уебинара.
От лектора научаваш:

как да таргетираш аудиторията си за първата си реклама;
как да използваш Advantage+ таргетиране на аудитория;
с каква сума да започнеш и кога да я увеличиш;
кои метрики е важно да следиш.

В края на събитието виждаш как на практика да пуснеш първата си реклама, а по време на Q&A сесията получаваш отговори на въпросите си.
За кого е подходящо събитието

За всички, които търсят яснота по отношение на бюджета за реклами.

Лектор

Илиан Вълчев е маркетинг експерт и собственик на Vulchev Agency. Развива се в сферата от почти 10 години.

Участието е без такса, с предварителна регистрация.

Финансово-правни аспекти при онлайн магазини – онлайн събитие
2024-05-16 09:00 - 14:00
Обучението се провежда регулярно и ти е от голяма полза, ако си на етап „идея“ в развитието на бизнеса си. За теб е, ако искаш да си наясно с основните правно-счетоводни въпроси, които могат да ти спестят притеснения в бъдеще.
Включи се, за да:

научиш какви са основните изисквания за търговска дейност;
зададеш въпросите си по време на Q&A сесията;
обсъдиш бизнеса си с лекторите в кратък телефонен разговор.

Част от темите са:

специфики при регистрацията на фирма;
търговска дейност като частно лице – кога е възможно;
особености при работа с чуждестранни маркетплейси;
продажба на стоки с наложен платеж и ППП;
използване на виртуален POS терминал;
основни грешки при изготвяне на секцията „Общи условия“;
проблемът „непотърсени пратки“ от клиенти;
грешки при описанието на продукти и услуги и т.н.

Програмата на събитието е подробно описана в сайта, виж я, за да си наясно какво още да очакваш.
За кого е подходящо събитието

За всички, които планират да развиват собствен бизнес.

Лектори

Христо Петров е управител на финансова къща „Golden Vision”. Счетоводната къща се е специализирала в сферата на електронната търговия.
Адв. Михаела Димитрова, управляващ съдружник в адвокатско дружество „Димитрова и Хаджиева“. Тя е и автор на „Електронен наръчник за онлайн търговеца“.

Участието е с такса, с предварителна регистрация.

Цената на билета е без включено ДДС.

Творческа вечер на живо – писане и вино
2024-05-16 19:00 - 22:00 | Le Soleil Crepes and Coffee, ул. „Георги С. Раковски“ 186, София
Събитието, което ще ти донесе приятни емоции и вдъхновение. Включи се, за да се позабавляваш и да дадеш свобода на въображението си в края на работната седмица. Няма значение дали имаш талант, дали пишеш добре, или не. Важно е да излезеш от рамките на обичайните си занимния и да се наслаждаваш на приключението.

Събитието стартира с тема, която участниците избират заедно.
Имаш един час време за писане.
В края, ако имаш желание, можеш да прочетеш сътвореното.

За кого е подходящо

За хора, които обичат да пишат или просто искат да си подарят приятно преживяване.

Участието е безплатно, с предварителна регистрация.

Най-търсените направления в IT сферата – Q&A със Светлин Наков, уебинар
2024-05-22 19:00 - 21:00
Макар напоследък IT сферата да претърпява промени, тя все още е сред предпочитаните за професионално развитие. Уебинарът е за теб, независимо дали си в началото на кариерата си, или все още не си стартирал. Фокусът е върху обученията Upskills. Те ти дават подготовката, от която имаш нужда, в желаната сфера. Включи се, за да научиш от Светлин Наков:

какви промени се очертават в IT сектора;
какви са предимствата на Upskills;
към кого са насочени обученията.

Подготви си въпроси и се включи в събитието онлайн.
За кого е подходящо

За начинаещи в IT сферата.

Лектор

Светлин Наков е софтуерен инженер, лектор, предприемач и основател на Software University. Автор е на редица книги за програмиране и софтуерни технологии.

Обучението е без такса, с предварителна регистрация.
